
Tlačová správa


Hodnota zadaných stavebných zákaziek zaznamenala v prvých štyroch mesiacoch 2017 tretinový nárast oproti minulému roku 
Bratislava, 6. júna 2017 – Od januára do apríla 2017 bolo ukončených a konkrétnym dodávateľom zadaných 190 verejných obstarávaní na stavebné práce v celkovej hodnote 546  miliónov EUR, čo síce predstavuje štvorpätinový pokles počtu, ale zároveň tretinový nárast objemu investícií. Podobná situácia je tiež v oblasti vyhlasovania nových obstarávaní, kde v medziročnom porovnaní figuruje trojpätinový pokles počtu obstarávaní, avšak ich objem je za porovnateľné obdobie na úrovni minulého roka. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu apríla 2017. 
V apríli 2017 vyhlásili verejní obstarávatelia, obstarávatelia a subjekty, ktorým bola poskytnutá dotácia 277 verejných obstarávaní na stavebné práce v celkovej hodnote 141 miliónov EUR, čo síce z hľadiska počtu vyhlásených obstarávaní predstavuje mierny desatinový (9,1 %) nárast, objem investícií však zaznamenal v tomto mesiaci trojpätinový (60,7 %) pokles. 
Od januára do apríla tohto roka bolo vo Vestníku verejného obstarávania zverejnených 878 zákaziek v celkovej hodnote 948 miliónov EUR. To v medziročnom porovnaní predstavuje trojpätinový (59,9 %) pokles vyhlásených obstarávaní, avšak ich hodnota bola rovnaká s porovnateľným obdobím minulého roka (nárast 2,4 %). Medziročné porovnanie pritom významne ovplyvnila veľká zákazka zadávateľa ŽSR z januára 2017 (Modernizácia železničnej trate Devínska Nová Ves – štátna hranica SR/ČR) v celkovej hodnote 305 miliónov EUR. Po modelovom odčítaní tejto zákazky by sme dostali medziročný pokles hodnoty vyhlásených obstarávaní o 30, 5 %. 
Počet a objem vyhlásených verejných obstarávaní	
	Stavebné práce
	Počet
	Objem

	
	Počet
	medziročná zmena v %
	objem v mil. EUR
	medziročná zmena v %

	2012
	2 030
	
	.
	2 340
	
	.

	2013
	3 307
	
	+62,9
	3 907
	
	+67,0

	2014
	2 822
	
	-14,7
	2 517
	
	-35,6

	2015
	3 776
	
	+33,8
	3 240
	
	+28,7

	2016
	2 930
	
	-22,4
	1 948
	
	-39,9

	    Január až apríl 2017
	878
	
	-59,9
	948
	
	+2,4


Zdroj: Vestník verejného obstarávania, výpočty CEEC Research

[bookmark: _GoBack]V prvých štyroch mesiacoch tohto roka investori ukončili a konkrétnym dodávateľom zadali celkom 190 verejných obstarávaní na stavebné práce v celkovej hodnote 546 miliónov EUR. To síce v medziročnom porovnaní predstavuje štvorpätinový (83,4 %) pokles počtu ukončených verejných obstarávaní, avšak z hľadiska ich objemu ide, oproti porovnateľnému obdobiu minulého roka, o viac než tretinový (35,9 %) nárast. Tento stav významne ovplyvnila stavebná zákazka zadaná Národnou diaľničnou spoločnosťou, a. s. na diaľnicu D1 Prešov západ – Prešov juh v celkovej hodnote 356 miliónov EUR. Niektoré verejné obstarávania stále prebiehajú, a preto treba očakávať, že v ďalších mesiacoch dôjde ešte k aktualizácii a upresneniu dát. „Realizácia  projektoch na Kysuciach a Prešove zabezpečí určitú vyťaženosť stavebných kapacít ešte v roku 2017. Je však otázne ako sa podarí pripraviť  ďaľšie stavby pre roky 2018-19  vo väčších infraštruktúrnych projektoch, čo je základný predpoklad kontinuity naplnenosti stavebných kapacít Slovenska,“ hovorí  Miroslav Beka, riaditeľ spoločnosti HOCHTIEF SK.

Počet a objem ukončených verejných obstarávaní
	Stavebné práce
	Počet
	Objem

	
	Počet
	medziročná zmena v %
	objem v mil. EUR
	medziročná zmena v %

	2012
	2 007
	
	.
	1 441
	
	.

	2013
	2 655
	
	+32,3
	2 598
	
	+80,3

	2014
	2 004
	
	-24,5
	2 413
	
	-7,1

	2015
	2 302
	
	+14,9
	1 671
	
	-30,8

	2016
	2 143
	
	-6,9
	1 930
	
	+15,5

	    Január až apríl 2017
	190
	
	-83,4
	546
	
	+35,9


Zdroj: Vestník verejného obstarávania, výpočty CEEC Research

Najnovšie prognózy vývoja stavebného a projektového trhu nájdete na 
www.ceec.eu

CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.
CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.



	
Metodika výpočtu:
· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie
· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách

